pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา มอบนโยบายการบริหารงานด้านท่องเที่ยว และด้านการกีฬา
วันอังคารที่ 13 สิงหาคม 2562
รมว.ท่องเที่ยวและกีฬา มอบนโยบายการบริหารงานด้านท่องเที่ยว และด้านการกีฬา
รัฐมนตรีว่าการกระทรวงการท่องเที่ยวและกีฬา เป็นประธานมอบนโยบายการบริหารงานแก่ผู้เข้าร่วมโครงการพัฒนาศักยภาพบุคลากรเพื่อขับเคลื่อนนโยบายการพัฒนาการท่องเที่ยวและกีฬา
วันที่11สิงหาคม2562นายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา (รมว.กก.) พร้อมคณะเดินทางมาเป็นประธานมอบนโยบายการบริหารงานแก่ผู้เข้าร่วมโครงการพัฒนาศักยภาพบุคลากรเพื่อขับเคลื่อนนโยบายการพัฒนาการท่องเที่ยวและกีฬาของกระทรวงการท่องเที่ยวและกีฬา ประจําปีงบประมาณ พ.ศ.2562ณ โรงแรมพีซลากูน่า รีสอร์ท แอนด์ สปาจังหวัดกระบี่โดยมีพ.ต.ท.มล.กิติบดี ประวิตรผู้ว่าราชการจังหวัดกระบี่ กล่าวต้อนรับและแนะนําให้ผู้ร่วมสัมมนาได้รู้จักสภาพโดยทั่วไป รวมถึงศักยภาพด้านการท่องเที่ยวของจังหวัดกระบี่
รมว.พิพัฒน์ กล่าวถึงนโยบายที่จะเร่งรัดผลักดันให้เกิดผลสําเร็จเป็นรูปธรรมเกิดประโยชน์แก่ประเทศชาติ และประชาชนทั้งด้านการท่องเที่ยวและด้านการกีฬา ดังต่อไปนี้
แนวนโยบายในการขับเคลื่อนด้านการท่องเที่ยว                  1.ยกระดับความปลอดภัยให้กับนักท่องเที่ยว (Safe)                2.ส่งเสริมความสะอาดในแหล่งท่องเที่ยว (Clean)                 3.ส่งเสริมความเป็นธรรมในการท่องเที่ยว (Fair)รณรงค์และส่งเสริม
ผู้ประกอบการไม่ให้เอารัดเอาเปรียบนักท่องเที่ยว                   4.ส่งเสริมการท่องเที่ยวอย่างยั่งยืนและรักษ์สิ่งแวดล้อม (Sustainablity)
ส่งเสริมการท่องเที่ยวโดยชุมชน (Community-Based Tourism)เพื่อกระจายรายได้สู่ชุมชน
แนวนโยบายในการขับเคลื่อนด้านการกีฬา                       1.ส่งเสริมให้คนไทยออกกําลังกาย เล่นกีฬาและนันทนาการอย่างสม่ําเสมอ 2.ส่งเสริมการนําวิทยาศาสตร์การกีฬามาใช้ในการพัฒนานักกีฬา         3.ส่งเสริมโรงเรียนกีฬา เฉพาะด้าน เช่น ฟุตบอล,กอล์ฟ และวอลเล่ย์บอล เป็นต้น
4.ส่งเสริมSport Tourism                                5.ส่งเสริมความร่วมมือด้านกีฬาระหว่างประเทศ                  6.ส่งเสริมการจัดกิจกรรมกีฬาระดับโลกในประเทศไทย               7.ส่งเสริมนักกีฬาไทยสู่กีฬาระดับโลก ภายหลังการมอบนโยบายทั้งด้านการท่องเที่ยวและกีฬาแก่บุคลากรในสังกัดแล้ว ยังได้รับฟังการนําเสนอแผนการขับเคลื่อนภารกิจ ระยะ3เดือน/6เดือน/ และ12เดือน ซึ่งเป็นข้อสรุปจากการประชุมระดมสมองที่จัดขึ้นตามโครงการพัฒนาศักยภาพเพื่อขับเคลื่อนนโยบายฯ ระหว่าง วันที่9-11สิงหาคม2562ณ จังหวัดกระบี่ โดยรัฐมนตรีฯ ได้กล่าวเน้นย้ําแก่ข้าราชการและเจ้าหน้าที่ว่า "แนวโน้มเศรษฐกิจในปีหน้าภาคการท่องเที่ยว  น่าจะต้องเป็นเป้าหมายหลักด้านรายได้ที่จะต้องชักนํานักท่องเที่ยวต่างชาติเข้ามาเพื่อสร้างรายได้แก่ประเทศไทยเพิ่มขึ้น ดังนั้น หากหน่วยงานต้องการให้สนับสนุนเรื่องใดก็ขอให้บอก ยินดีไปผลักดันทั้งคณะรัฐมนตรี ฃด้านเศรษฐกิจ และคณะรัฐมนตรี แต่ขอให้ทุกหน่วยทุ่มเททํางานให้เกิดผลสําเร็จอย่างเป็นรูปธรรม ต้องช่วยกันทํางานหนักขึ้นกว่าเดิม ทํางานเป็นทีม ต่อไปนี้ จะไม่มีคําว่าทีมการท่องเที่ยวแห่งประเทศไทย ทีมการกีฬา แห่งประเทศไทย ทีมกรมพลศึกษา ทีมกรมท่องเที่ยว ทีมอื่นๆ จนไปถึงทีมกระทรวง ที่เป็นอิสระต่อกัน ทุกคนต้องมีเป้าหมายเดียวกัน และรับผิดชอบร่วมกัน ผมขอให้ทุกหน่วยงานนํากลยุทธ์และแผนการผลักดันการท่องเที่ยวและกีฬา ที่จะดําเนินการใน3เดือน6เดือน12เดือน ที่ได้นําเสนอมานี้ ถือว่าเป็นcommitmentที่จะนําไปปฏิบัติ ให้ลุล่วงและได้รับประสิทธิภาพสูงสุดกับประเทศนะครับ”รมว.พิพัฒน์ กล่าวในที่สุด
รัฐบาลไทย-ข่าวทำเนียบรัฐบาล-ข้อควรทราบเมื่อตัดสินใจเดินทางกลับบ้าน (ต่างจังหวัด) ในสถานการณ์โควิด-19
วันจันทร์ที่ 23 มีนาคม 2563
ข้อควรทราบเมื่อตัดสินใจเดินทางกลับบ้าน (ต่างจังหวัด) ในสถานการณ์โควิด-19
ข้อควรปฏิบัติมีอย่างไรบ้างนะ
ข้อควรรู้เมื่อตัดสินใจเดินทางในสถานการณ์การแพร่ระบาดของเชื้อไวรัสโควิด-19
-หาอุปกรณ์ป้องกัน
-ความเสี่ยงที่เราอาจจะเป็นคนแพร่เชื้อหรือรับเชื้อ
-กลุ่มผู้สูงอายุที่ต้องระวังการติดเชื้อมากที่สุด เช่น พ่อแม่ ปู่ ย่า ฯลฯ
-รักษาความสะอาดและป้องกันตนเองอย่างเคร่งครัด
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่ จ.เชียงใหม่ ถวายหน้ากากอนามัยและหารือมาตรการเยียวยาพระสงฆ์ได้รับผลกระทบจากสถานการณ์โควิด-19
วันเสาร์ที่ 27 มิถุนายน 2563
รมต. นร. นายเทวัญ ฯ ลงพื้นที่ จ.เชียงใหม่ ถวายหน้ากากอนามัยและหารือมาตรการเยียวยาพระสงฆ์ได้รับผลกระทบจากสถานการณ์โควิด-19
รมต. นร. นายเทวัญ ฯ ลงพื้นที่ จ.เชียงใหม่ ถวายหน้ากากอนามัยและหารือมาตรการเยียวยาพระสงฆ์ได้รับผลกระทบจากสถานการณ์โควิด-19
วันนี้(27มิถุนายน2563)เวลา09.00น.นายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายณัฏฐชัยศรีรุ่งสุขพินิจที่ปรึกษารัฐมนตรีประจําสํานักนายกรัฐมนตรีนายธงชัยลืออดุลย์เลขานุการรัฐมนตรีประจําสํานักนายกรัฐมนตรีและนางทัศนีย์ผลชานิโกรองอธิบดีกรมประชาสัมพันธ์เดินทางไปยังวัดเจย์ดีหลวงวรวิหารและวัดพระธาตุดอยคําถวายหน้ากากอนามัยเจ้าอาวาสและหารือมาตรการเยียวยาพระสงฆ์ได้รับผลกระทบจากสถานการณ์โควิด-19
จุดแรกรัฐมนตรีประจําสํานักนายกรัฐมนตรีได้เข้ากราบพระอัฏฐารสเป็นพระพุทธปฏิมาประธานในพระวิหารหลวงวัดเจดีย์หลวงวรวิหารกราบรูปเหมือนพระเทพวุฒาจารย์(ชูเกียรติอภโย)อดีตเจ้าอาวาสวัดเจย์ดีหลวงจากนั้นเข้ากราบพระกิตติวิมลและถวายหน้ากากอนามัยแด่พระสงฆ์
จุดที่สองรัฐมนตรีประจําสํานักนายกรัฐมนตรีเดินทางไปยังวัดพระธาตุดอยคําเข้ากราบสักการะหลวงพ่อทันใจและกราบนมัสการพระครูสุนทรเจติยารักษ์เจ้าอาวาสวัดพระธาตุดอยคําและถวายหน้ากากอนามัยแก่พระสงฆ์จากนั้นได้ร่วมสนทนาธรรมหารือมาตรการเยียวยาพระสงฆ์และการให้ความช่วยเหลือ
จากสถานการณ์แพร่ระบาดของเชื้อไวรัสโควิด-19รัฐบาลได้มีมาตรการให้ปิดสถานที่ต่างๆเพื่อป้องกันการแพร่ระบาด ส่งผลให้พระสงฆ์ได้รับผลกระทบไม่มีญาติโยมเดินทางมาทําบุญใส่บาตรอีกทั้งทางวัดยังต้องรับภาระค่าน้ําค่าไฟและดูแลผู้ยากไร้ที่มาขอความช่วยเหลือรัฐมนตรีประจําสํานักนายกรัฐมนตรีจึงเสนอมาตรการเยียวยาพระสงฆ์ต่อครม.โดยให้พระสงฆ์รูปละ60บาทต่อวันเพื่อสนับสนุนค่าอาหารค่าน้ําค่าไฟและค่าใช้จ่ายอื่นๆภายในวัดขณะนี้อยู่ระหว่างการหารือว่าจะใช้งบประมาณในส่วนใดและส่งเงินให้ทางวัดเป็นผู้บริหารจัดการ ย้อนหลังตั้งแต่เดือนเมษายนจนถึงมิถุนายนเป็นระยะเวลา3เดือนโดยใช้เกณฑ์ตัวอย่างกรณีปี2552ที่รัฐบาลเยียวยาพระสงฆ์ในพื้นที่3จังหวัดชายแดนภาคใต้โดยเยียวยาเป็นเงินรูปละ100บาทต่อวัน
รัฐมนตรีประจําสํานักนายกรัฐมนตรีกล่าวว่าภายหลังมาตรการผ่อนปรนของรัฐบาลวัดต่างๆสามารถเปิดให้ประชาชนเข้ากราบพระได้ตามปรกติและในช่วงเข้าพรรษาทางวัดหลายวัดได้ปฏิบัติตามมาตรการป้องกันเชื้อไวรัสโควิด-19ซึ่งต้องขอความร่วมมือประชาชนร่วมปฏิบัติตามอย่างเคร่งเช่นสวมหน้ากากอนามัยเว้นระยะห่างและหมั่นล้างมือเป็นประจํา
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี รับหนังสือร้องเรียนจากกลุ่มชาติพันธุ์ลาหู่ ที่ขอให้กรมการศาสนาอนุญาตให้ก่อตั้งองค์กรศาสนานิกายโปเตสแตนท์ เพนเทคอสต์
วันจันทร์ที่ 13 กรกฎาคม 2563
รัฐมนตรีประจําสํานักนายกรัฐมนตรี รับหนังสือร้องเรียนจากกลุ่มชาติพันธุ์ลาหู่ ที่ขอให้กรมการศาสนาอนุญาตให้ก่อตั้งองค์กรศาสนานิกายโปเตสแตนท์ เพนเทคอสต์
รัฐมนตรีประจําสํานักนายกรัฐมนตรี รับหนังสือร้องเรียนจากกลุ่มชาติพันธุ์ลาหู่ ที่ขอให้กรมการศาสนาอนุญาตให้ก่อตั้งองค์กรศาสนานิกายโปเตสแตนท์ เพนเทคอสต์
นายเทวัญ ลิปตพัลลภ รัฐมนตรีประจําสํานักนายกรัฐมนตรี รับหนังสือร้องเรียนถึงนายกรัฐมนตรี จากกลุ่มชาติพันธุ์ลาหู่สัญชาติไทย ที่ร่วมกันลงชื่อกว่า 5,000 คน ในนามขององค์การคริสตจักรเพนเทคอสต์ลาหู่ประเทศไทย นําโดยนายวุฒิวัฒน์ นิติกุลวรรักษ์ ประธานก่อตั้งองค์การคริสตจักรเพนเทคอสต์ลาหู่ประเทศไทย เพื่อขอให้ช่วยประสานงานกรมการศาสนา ในการก่อตั้งองค์กรศาสนานิกายโปเตสแตนท์ เพนเทคอสต์ โดยกลุ่มดังกล่าวขอให้กรมการศาสนาทบทวนแนวคิดและพิจารณาให้มีการอนุญาตรับรององค์การคริสตจักรเพนเพนเทคอสต์ลาหู่ประเทศไทย เพื่อจะได้รับการสนับสนุนจากรัฐ ในฐานะประชาชนคนไทย ทั้งนี้เนื่องจากเคยประสานงานในเบื้องต้นแล้ว จึงทราบว่าหากจะประกาศศาสนาหรือก่อตั้งองค์การศาสนา คริสต์นิกายโปรเตสเตนท์ ในประเทศไทย จะต้องเข้าสังกัดองค์การที่กรมศาสนาให้การรับรอง 4 องค์การ ทั้งนี้กลุ่มผู้เชื่อศรัทธาในนิกายเพนเทคอสต์ มีต้นกําเนิดและที่มาแตกต่างจากองค์การศาสนาที่กรมการศาสนาให้การรับรอง จึงไม่อาจเข้าร่วมสังกัดได้ และในระยะหลังทางกรมการศาสนาไม่อนุญาตให้จัดตั้งองค์การศาสนาเพิ่ม
รัฐมนตรีประจําสํานักนายกรัฐมนตรี กล่าวว่า ตนเป็นผู้แทนในนามของรัฐบาล ตามที่กลุ่มชาติพันธุ์ลาหู่สัญชาติไทยมีความประสงค์ยื่นหนังสือให้ โดยจากนี้จะนําเรียนนายกรัฐมนตรีเพื่อพิจารณา และคาดว่าจะส่งเรื่องต่อไปยังกรมศาสนา กระทรวงวัฒนธรรมต่อไป
......
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีพร้อมให้ความเป็นธรรมกรณีนักเรียนเตรียมทหารเสียชีวิต หากพิสูจน์พบเป็นการเสียชีวิตผิดธรรมชาติจะต้องลงโทษตามกฎหมาย
วันอังคารที่ 21 พฤศจิกายน 2560
นายกรัฐมนตรีพร้อมให้ความเป็นธรรมกรณีนักเรียนเตรียมทหารเสียชีวิต หากพิสูจน์พบเป็นการเสียชีวิตผิดธรรมชาติจะต้องลงโทษตามกฎหมาย
นายกรัฐมนตรีพร้อมให้ความเป็นธรรมกรณีนักเรียนเตรียมทหารเสียชีวิต หากพิสูจน์พบเป็นการเสียชีวิตผิดธรรมชาติจะต้องลงโทษตามกฎหมาย
วันนี้ (21 พฤศจิกายน 2560) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงการเสียชีวิตของนักเรียนเตรียมทหาร (นตท.) ภคพงศ์ ตัญกาญจน์ หรือ “น้องเมย” นักเรียนเตรียมทหารชั้นปีที่ 1 ว่า จากการรายงานของผู้ที่เกี่ยวข้องพบว่าหัวใจล้มเหลว ซึ่งหลังจากที่มีการเสียชีวิตได้นําปอดและหัวใจไปตรวจพิสูจน์ และที่ผ่านมานักเรียนเตรียมทหารรายดังกล่าวสุขภาพไม่ค่อยแข็งแรงได้เข้ารับการรักษาที่โรงพยาบาลอยู่เป็นระยะ ซึ่งก็ไม่เข้าใจเหมือนกันว่าทําไม เพราะปกติคนที่เข้าโรงเรียนเตรียมทหารต้องมีสุขภาพที่แข็งแรง โดยจะให้ความเป็นธรรม ถ้าตรวจพิสูจน์แล้วพบว่าเป็นการเสียชีวิตผิดธรรมชาติจะต้องลงโทษตามกฎหมาย พร้อมกล่าวแสดงความเสียใจต่อการเสียชีวิตซึ่งเป็นนักเรียนรุ่นน้องรุ่นหลาน และไม่ต้องการให้ใครเสียชีวิต
-------------------------------------
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ เยี่ยมชมบูท Drive - SMEs and OTOP to INDUSTRY 4.0 ของกระทรวงอุตสาหกรรม ในงาน OTOP CITY  2018
วันอาทิตย์ที่ 23 ธันวาคม 2561
รัฐมนตรีช่วย สมชายฯ เยี่ยมชมบูท Drive - SMEs and OTOP to INDUSTRY 4.0 ของกระทรวงอุตสาหกรรม ในงาน OTOP CITY  2018
รัฐมนตรีช่วย สมชายฯ เยี่ยมชมบูท Drive - SMEs and OTOP to INDUSTRY 4.0 ของกระทรวงอุตสาหกรรม ในงาน OTOP CITY 2018
รัฐบาลไทย-ข่าวทำเนียบรัฐบาล-“สคร. ชี้แจงการจ่ายโบนัสและการจัดสรรกำไรสุทธิของรัฐวิสาหกิจ”
วันอังคารที่ 9 มิถุนายน 2563
“สคร. ชี้แจงการจ่ายโบนัสและการจัดสรรกําไรสุทธิของรัฐวิสาหกิจ”
จากกรณีที่มีข่าวว่ากระทรวงการคลังหนุนการงดจ่ายโบนัสพนักงานรัฐวิสาหกิจทุกแห่งในปี 2563 และให้นําส่งคลังเป็นรายได้รัฐบาล
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า จากกรณีที่มีข่าวว่า กระทรวงการคลังหนุนการงดจ่ายโบนัสพนักงานรัฐวิสาหกิจทุกแห่งในปี 2563 และให้นําส่งคลังเป็นรายได้รัฐบาล รวมทั้งให้บริษัท ท่าอากาศยานไทย จํากัด (มหาชน) บริษัท ปตท. จํากัด (มหาชน) และธนาคารกรุงไทย จํากัด (มหาชน) จ่ายเงินปันผลเพิ่มเติมให้กระทรวงการคลัง เพื่อนําไปฟื้นฟูเศรษฐกิจหลังโควิด-19 คลี่คลาย และจะมีการหารือเรื่องในการประชุมคณะกรรมการนโยบายรัฐวิสาหกิจ (คนร.) นั้น ขอชี้แจงว่า กระทรวงการคลังไม่มีนโยบายในเรื่องดังกล่าวและจะไม่มีการนําเสนอให้ คนร. พิจารณาแต่อย่างใด
สําหรับการจ่ายโบนัสพนักงานรัฐวิสาหกิจเป็นเรื่องภายในองค์กรที่คณะกรรมการรัฐวิสาหกิจจะพิจารณาตามผลประกอบการและเชื่อมโยงกับคะแนนประเมินผลการดําเนินงานประจําปีของรัฐวิสาหกิจ รวมทั้งจะต้องเป็นไปตามกฎหมายที่เกี่ยวข้องต่างๆ ทั้งนี้การจัดเก็บรายได้แผ่นดินจากรัฐวิสาหกิจในปี 2563 จะยังคงยึดเป้าหมายตามที่กําหนดไว้ในเอกสารงบประมาณรายรับ ประจําปีงบประมาณ 2563 เช่นเดิม
รัฐบาลไทย-ข่าวทำเนียบรัฐบาล-ออกกำลังกายถวายแม่ของแผ่นดิน" ประจำปี 2562
วันพุธที่ 21 สิงหาคม 2562
ออกกําลังกายถวายแม่ของแผ่นดิน" ประจําปี 2562
กรมพลศึกษา กระทรวงการท่องเที่ยวและกีฬา จัดการประกวด "ออกกําลังกายถวายแม่ของแผ่นดิน" ประจําปี 2562	เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสเฉลิมพระชนมพรรษา 87 พรรษา 12 สิงหาคม
กรมพลศึกษา กระทรวงการท่องเที่ยวและกีฬา จัดการประกวด"ออกกําลังกายถวายแม่ของแผ่นดิน" ประจําปี2562 เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสเฉลิมพระชนมพรรษา87พรรษา12สิงหาคม ณ ลานอเนกประสงค์ หน้าอาคารกีฬานิมิบุตร สนามกีฬาแห่งชาติ ปทุมวัน ซึ่งได้รับเกียรติจากนายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา เป็นประธาน และมอบโล่เกียรติยศพร้อมเงินรางวัลชนะเลิศต่างๆ โดยมี นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา นายโชติ ตราชู ปลัดกระทรวงการท่องเที่ยวและกีฬา นายสันติ ป่าหวาย อธิบดีกรมพลศึกษา พร้อมด้วยคณะผู้บริหารกระทรวงการท่องเที่ยวและกีฬา ร่วมด้วย
สําหรับผลการประกวดประเภทต่างๆ มีดังนี้
ประเภททีม ความพร้อมเพรียง
-รางวัลชนะเลิศ ได้แก่ ทีมHealthy together
-รองชนะเลิศอันดับที่1ได้แก่ ทีมชมรมแอโรบิกโรงเรียนปากเกร็ด
-รองชนะเลิศอันดับที่2ได้แก่ ทีมโรงเรียนนวมินทราชินูทิศ สตรีวิทยา2
ประเภททีม แต่งกายสวยงาม
-รางวัลชนะเลิศ ได้แก่ ทีมชมรมผู้สูงอายุศูนย์บริการสาธารณสุข61
-รองชนะเลิศอันดับที่1ได้แก่ ทีม แอโรบิคฐานปัญญา
-รองชนะเลิศอันดับที่2ได้แก่ ทีม มีนาแอโรบิคกรุ๊ป
ประเภททีม มีผู้สูงอายุมากที่สุด
-รางวัลชนะเลิศ ได้แก่ ทีมชมรมแพทย์สตรีอุปถัมภ์
-รองชนะเลิศอันดับที่1ได้แก่ ทีมชมรมวัดธาตุทอง
-รองชนะเลิศอันดับที่2ได้แก่ ทีมชมรมยูนิติว๊าว“รุ่นใหญ่ไฟกระพริบ”
ประเภททีม มีเด็กมากที่สุด
-รางวัลชนะเลิศ ได้แก่ ทีมโรงเรียนธนินทรวิทยา
-รองชนะเลิศอันดับที่1ได้แก่ ทีมโรงเรียนวัดสระบัว
-รองชนะเลิศอันดับที่2ได้แก่ ทีมโรงเรียนบึงทองหลาง จูเนียร์ คิดส์
ประเภท บุคคลแต่งกายสวยงาม
-รางวัลชนะเลิศ ได้แก่ เนตรมงคลชัย ศีวก
-รองชนะเลิศอันดับที่1ได้แก่ ณัฐภูมินทร์ คล้อยเอี่ยม
-รองชนะเลิศอันดับที่2ได้แก่ กุศล วงศ์ทอง
ประเภทคู่ แม่ - ลูก แต่งกายสวยงามและเต้นพร้อมเพรียง
-รางวัลชนะเลิศ ได้แก่ บรรจง วิลัยรัตน์ กับ เบญญา วิลัยรัตน์
-รองชนะเลิศอันดับที่1ได้แก่ เพ็ญศรี วัฒนวัชระ กับ ศศิธร วัฒนวัชระ
-รองชนะเลิศอันดับที่2ได้แก่ สุวพัชร ศรีคํา กับ วรรัตน์ โฆสิวัฒน์
รัฐบาลไทย-ข่าวทำเนียบรัฐบาล-เกษตรฯ-คมนาคม ลงนาม MOU อุปกรณ์ทางด้านการจราจรและอำนวยความปลอดภัยทางถนนที่ผลิตจากยางพารา
วันศุกร์ที่ 12 มิถุนายน 2563
เกษตรฯ-คมนาคม ลงนาม MOU อุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา
เกษตรฯ-คมนาคม ลงนาม MOU อุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา หวังเพิ่มมูลค่าและช่วยยกระดับราคาผลผลิตให้กับเกษตรกร
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ร่วมลงนามบันทึกข้อตกลงความร่วมมือ เรื่อง อุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา เพื่อนําไปใช้ประโยชน์ในหน่วยงานภาครัฐ ระหว่างกระทรวงคมนาคมและกระทรวงเกษตรและสหกรณ์ โดยมีพลเอกประยุทธ์ จันทร์โอชา นายกรัฐมนตรี เป็นประธาน ณ ตึกสันติไมตรี (หลังใน) ทําเนียบรัฐบาล
สําหรับการลงนามดังกล่าว เป็นไปตามนโยบายรัฐบาลในโครงการส่งเสริมการใช้ยางพาราของภาครัฐ ซึ่งการดําเนินการในครั้งนี้จะเป็นการซื้อน้ํายางพาราจากเกษตรกรชาวสวนยางผ่านสหกรณ์การเกษตร เพื่อร่วมมือในการนําอุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา ได้แก่ แผ่นธรรมชาติครอบกําแพงคอนกรีต (Rubber Fender Barrier : RFB) และหลักนําทางจากยางธรรมชาติ (Rubber Guide Post : RGP) สําหรับนําไปใช้ประโยชน์เป็นอุปกรณ์ทางด้านการจราจรและอํานวยความปลอดภัยในหน่วยงานของกระทรวงคมนาคม เพื่อยกระดับความปลอดภัยทางถนน และส่งเสริมสนับสนุนเกษตรกรชาวสวนยางโดยตรง ซึ่งมีระยะเวลาดําเนินการ 5 ปี ตั้งแต่วันที่ 12 มิถุนายน 2563 – 11 มิถุนายน 2568 และเมื่อครบกําหนด ทั้ง 2 หน่วยงานอาจเจรจาตกลงกันเพื่อขยายระยะเวลาการดําเนินการตามบันทึกข้อตกลงนี้ต่อไปได้ จึงมั่นใจว่าการดําเนินการร่วมกันในครั้งนี้จะสามารถสร้างความมั่นคงทางอาชีพและรายได้ให้กับสมาชิกสหกรณ์และเกษตรกรชาวสวนยางพาราได้อีกทางหนึ่ง
สําหรับในส่วนของกระทรวงเกษตรฯ จะทําหน้าที่กํากับคุณภาพในการผลิตอุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา พร้อมทั้งคัดเลือกสหกรณ์/กลุ่มเกษตรกรและวิสาหกิจชุมชน ที่กระทรวงรับรองให้เข้าร่วมโครงการ อีกทั้งยังสนับสนุนจัดเตรียมเครื่องมือและวัตถุดิบให้เป็นไปตามรูปแบบ มาตรฐาน และราคาตามที่กระทรวงคมนาคมกําหนด
อย่างไรก็ตาม กระทรวงเกษตรและสหกรณ์มีความพร้อมของสถาบันเกษตรกรที่จะเข้าร่วมโครงการ โดยปัจจุบันมีสถาบันเกษตรกรที่ดําเนินธุรกิจยางพารา 661 แห่ง ซึ่งในปีที่ผ่านมามีการผลิตยางพารารูปแบบต่าง ๆ ประมาณ 475,058 ตัน/ปี คิดเป็นปริมาณ 57% จากผลผลิตทั้งหมดของสมาชิกสหกรณ์ที่ประกอบอาชีพสวนยางพารา รวม 355,181 ราย ซึ่งมีสมาชิกในครัวเรือนที่ได้รับผลประโยชน์ จํานวน 1,420,724 ราย ทั้งนี้ กระทรวงเกษตรฯ จะเข้าไปช่วยเหลือสถาบันเกษตรกร ทั้งในการด้านพัฒนาเครื่องมือ อุปกรณ์ การถ่ายทอดเทคโนโลยีการผลิต และการลงทุนเพิ่มกําลังการผลิต
“กระทรวงเกษตรและสหกรณ์พร้อมผลักดันเกษตรกรชาวสวนยางไทยให้ได้รับโอกาสอย่างทั่วถึง ด้วยการสนับสนุนเครื่องมือ รวมถึงวัตถุดิบเพื่อขยายกําลังการผลิตให้แก่สหกรณ์สวนยางทั่วประเทศที่ความพร้อมและมีคุณสมบัติเหมาะสมในการเข้าร่วมโครงการ เพื่อให้ได้รับการถ่ายทอดเทคโนโลยีการผลิตจากกระทรวงคมนาคม และสามารถกระจายรายได้สู่เกษตรกรอย่างทั่วถึง ซึ่งความร่วมมือในครั้งนี้ นอกจากจะลดความสูญเสีย สร้างผลตอบแทนเป็นความปลอดภัยในชีวิตและทรัพย์สินที่ไม่อาจประเมินค่าได้แล้ว ที่สําคัญยังเป็นการยกระดับคุณภาพชีวิตของเกษตรกรชาวสวนยางไทย ให้สามารถยืนหยัดได้ด้วยตนเอง รวมถึงกระตุ้นเศรษฐกิจ กระจายรายได้ และสร้างความมั่นคงทางอาชีพอย่างยั่งยืน” นายเฉลิมชัย กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำคณะผู้บริหาร ก.อุตสาหกรรม เยี่ยมชมศึกษาดูงานโรงงานรีไซเคิลรถยนต์ กระบวนการ ELV
วันเสาร์ที่ 9 พฤศจิกายน 2562
รัฐมนตรีฯ สุริยะ นําคณะผู้บริหาร ก.อุตสาหกรรม เยี่ยมชมศึกษาดูงานโรงงานรีไซเคิลรถยนต์ กระบวนการ ELV
รัฐมนตรีฯ สุริยะ นําคณะผู้บริหาร ก.อุตสาหกรรม เยี่ยมชมศึกษาดูงานโรงงานรีไซเคิลรถยนต์ กระบวนการ ELV
ประเทศญี่ปุ่น- วันนี้ (9 พฤศจิกายน 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางสาวสมจินต์ พิลึก ผู้ว่าการนิคมอุตสาหกรรมแห่งประเทศไทย และคณะผู้บริหาร เยี่ยมชมกระบวนการรีไซเคิลรถยนต์อย่างเป็นระบบ ของบริษัท MATEC Inc. โดยมี Mr.Hiroyasu Sugiyama, President , Mr.Yasutomo Koba Executive Director , และคณะผู้บริหาร ให้การต้อนรับ
สําหรับ บริษัท MATEC Inc. ก่อตั้งขึ้นเมื่อ ปี พ.ศ. 2478 วัตถุประสงค์เพื่อการรีไซเคิลรถยนต์ (ELV Total Recycling Challenge) ที่หมดอายุการใช้งาน ELV (End of Life Vehicle) หรือเรียกว่า Scrap car คือรถที่ไม่สามารถนํากลับมาใช้งานได้อีก ซึ่งประเทศญี่ปุ่นได้กําหนดการใช้งานของรถยนต์มีอายุ 13 ปี ทั้งนี้ บริษัทฯ ได้ตั้งเป้าหมายตั้งแต่เริ่มในการรีไซเคิล ELV รวมถึงการมีส่วนร่วมในธุรกิจที่เกี่ยวข้องกับ ELV ก่อนที่จะมีการกําหนดกฎหมายการรีไซเคิลรถยนต์
ด้วยเหตุนี้บริษัทฯ จึงมีการพัฒนาและดําเนินการด้าน ELV มาอย่างต่อเนื่อง อาทิ การสร้างโรงงานผลิต ELV ที่ใหญ่ที่สุดในพื้นที่ Ishikari ในจังหวัดฮอดไกโด โดยกระบวนการจัดการรีไซเคิล ELV ประกอบด้วย ขั้นตอนที่ 1 การจัดการกับอุปกรณ์ก่อนนํารถไปรื้อถอน เช่น การจําหน่ายยางรถยนต์หรือกันชนที่ใช้แล้ว ขั้นตอนที่ 2 การจัดเก็บของเหลว เช่น น้ํามันเชื้อเพลิง หรือน้ํายาหล่อเย็น ขั้นตอนที่ 3 การจัดการกับแบตเตอรี เช่น การจําหน่ายในรูปแบบอโลหะหรือวัตถุดิบ ขั้นตอนที่ 4 การรื้อถอนภายใน เช่น เครื่องเสียงรถยนต์ หรือชิ้นส่วนที่ทํามาจากพลาสติกต่างๆ และขั้นตอนที่ 5 การรื้อถอนภายนอก เช่น ถังน้ํามัน ตัวเครื่องเร่ง กระจกหน้าต่าง ชิ้นส่วนหลอดไฟฟ้า ซึ่งเป็นระบบรีไซเคิลแบบครบวงจร แต่ละชิ้นส่วนยังสามารถนําไปแปรรูปหรือขายเป็นวัสดุต่างๆ นอกจากนี้ บริษัท MATEC Inc. ยังมีโรงงานหลอมทองแดง เงิน และทองคํา อีกด้วย #รัฐมนตรีว่าการกระทรวงอุตสาหกรรม #รัฐมนตรีสุริยะ #ปลัดกระทรวงอุตสาหกรรม #ปลัดกอบชัย #รีไซเคิลครบวงจร (PRMOI : สปอ. ภาพ/ข่าว)
รัฐบาลไทย-ข่าวทำเนียบรัฐบาล-รมว.ศธ. เปิดสัมมนาผู้บริหาร รร.ไทยรัฐวิทยาทั่วประเทศ
วันศุกร์ที่ 26 กรกฎาคม 2562
รมว.ศธ. เปิดสัมมนาผู้บริหาร รร.ไทยรัฐวิทยาทั่วประเทศ
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานเปิดการสัมมนาผู้บริหารโรงเรียนไทยรัฐวิทยา ครั้งที่ 38 ประจําปี 2562
เมื่อวันศุกร์ที่ 19 กรกฎาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานเปิดการสัมมนาผู้บริหารโรงเรียนไทยรัฐวิทยา ครั้งที่ 38 ประจําปี 2562 "ไทยรัฐวิทยากับการเรียนรู้สู่การเปลี่ยนแปลง" ณ โรงแรม ดิ เอมเมอรัลด์ รัชดา กรุงเทพมหานคร โดยมีนายวิเชน โพชนุกูล เลขาธิการมูลนิธิไทยรัฐ, นายมานิจ สุขสมจิตร กรรมการมูลนิธิไทยรัฐ, นายสุเทพ ชิตยวงษ์ เลขาธิการคณะกรรมการการศึกษาขั้นพื้นฐาน, นายสนิท แย้มเกษร รองเลขาธิการคณะกรรมการการศึกษาขั้นพื้นฐาน, นายอํานาจ วิชยานุวัติ รองปลัดกระทรวงศึกษาธิการ ตลอดจนผู้บริหารโรงเรียนไทยรัฐวิทยา เข้าร่วมงาน
รมว.ศึกษาธิการ กล่าวว่า ปัจจุบันรัฐบาลมีนโยบายและให้ความสําคัญกับการเตรียมความพร้อมและพัฒนาบุคลากรของประเทศให้สอดคล้องกับสังคมในศตวรรษที่ 21 เพื่อเพิ่มศักยภาพในแข่งขันระดับโลก นายกรัฐมนตรีจึงได้มอบให้กระทรวงศึกษาธิการ ผลิตและพัฒนากําลังคนให้มีความสามารถและเท่าทันต่อการปรับตัวตามการเปลี่ยนแปลงของโลกได้อย่างรวดเร็ว ดังนั้น ทุกท่านในที่นี้ถือเป็นผู้บริหารสถานศึกษาที่มีบทบาทสําคัญ ในการวางแผนและบริหารโรงเรียนในทุก ๆ ด้าน เช่นเดียวกับครูที่มีความสําคัญอย่างยิ่งในการพัฒนาเยาวชนของชาติให้มีทักษะ ความรู้ความสามารถ และเป็นกําลังคนที่มีคุณภาพ
โดยผู้บริหารสถานศึกษาในกลุ่มโรงเรียนไทยรัฐวิทยา สามารถให้ข้อมูลกับกระทรวงศึกษาธิการเกี่ยวกับแนวทางการพัฒนานักเรียนให้มีศักยภาพที่สูงขึ้น โดยเริ่มจากให้เด็กและเยาวชนรู้จักตนเอง ผ่านโครงการหรือวิชาช่วยในการค้นพบตนเอง การวางแผนการดําเนินชีวิตในอนาคต รวมทั้งควรเปิดโอกาสให้เด็กได้แสดงศักยภาพอย่างเต็มที่ตามความถนัด ตามความสนใจในอาชีพต่าง ๆ อย่างหลากหลาย ในขณะเดียวกันผู้บริหารของกระทรวงศึกษาธิการก็จะเปิดกว้างเพื่อรับข้อมูล และพร้อมที่จะแลกเปลี่ยนความคิดเห็นกับผู้บริหาร ครู และนักเรียนด้วย
ในส่วนของการเยี่ยมชมนิทรรศการของนักเรียนโรงเรียนไทยรัฐวิทยาจากทั่วประเทศ แสดงให้เห็นถึงความสามารถของเด็กและเยาวชนในหลากหลายด้าน ขอให้ผู้บริหารสถานศึกษาส่งเสริมการนําความรู้และความสําเร็จไปประยุกต์ ดัดแปลง ตลอดจนพัฒนาต่อยอดให้เกิดความหลากหลายมากยิ่งขึ้น เพื่อเป็นการสร้างพื้นฐานความคิดสร้างสรรค์ สู่การพัฒนาความรู้เพื่อการประกอบธุรกิจตามศักยภาพของแต่ละคนอย่างเต็มที่ต่อไป
ทั้งนี้ ขอขอบคุณมูลนิธิไทยรัฐที่ให้ความสําคัญกับการศึกษาไทย ถือเป็นหน่วยงานภาคเอกชนที่ให้การสนับสนุนด้านการศึกษาเป็นอย่างดีมาโดยตลอด ซึ่งหากได้มีการแลกเปลี่ยนความคิดเกี่ยวกับความสําเร็จหรือปัญหาต่าง ๆ ที่เกิดจากการร่วมมือระหว่างภาครัฐกับภาคเอกชน ก็จะสามารถนํามาใช้ประโยชน์ต่อสถานศึกษาอื่น ๆ ได้รับรู้และนําไปปรับใช้ต่อได้ และหวังว่าความร่วมมือกับทุกภาคส่วนจะช่วยขับเคลื่อนการสร้างบุคลากรที่มีคุณภาพ ที่จะมีส่วนสําคัญที่สุดต่อการพัฒนาประเทศไทยต่อไป
อรพรรณ ฤทธิ์มั่น : สรุป
นวรัตน์ รามสูต : เรียบเรียง
ยุทธพงศ์ เลือกกลั่นดี : ถ่ายภาพ
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-กระทรวงเกษตร ฯ โดย กยท. เปิดตัว ยางล้อประชารัฐ ภายใต้แบรนด์ TH-TYRE
วันศุกร์ที่ 7 เมษายน 2560
กระทรวงเกษตร ฯ โดย กยท. เปิดตัว ยางล้อประชารัฐ ภายใต้แบรนด์ TH-TYRE
กระทรวงเกษตรและสหกรณ์ โดย กยท. เปิดตัว ยางล้อประชารัฐ ภายใต้แบรนด์ TH-TYRE หวังให้คนไทยได้ใช้สินค้าดี ได้มาตรฐาน ISO และ มอก. ราคายุติธรรม ทั้งยังส่งเสริมให้อุตสาหกรรมไทยก้าวหน้าต่อไป
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์มีนโยบายในการผลักดันส่งเสริมการใช้ยางพาราในประเทศให้มากขึ้น เพราะประเทศไทยเป็นประเทศที่ผลิตยางธรรมชาติส่งออกรายใหญ่ของโลก อีกทั้งยังเป็นการผลักดันให้เกิดการแปรรูปในการนํายางพารามาผลิตสินค้าที่มีคุณภาพ มาตรฐาน และราคาถูก กระทรวงเกษตรและสหกรณ์ โดย การยางแห่งประเทศไทย จึงได้ริเริ่มโครงการยางล้อประชารัฐ ภายใต้แบรนด์ TH-TYRE ซึ่งเป็นหนึ่งในโครงการที่จะนํายางพาราไปใช้ให้เกิดประโยชน์มากที่สุด อีกทั้งอุตสาหกรรมยานยนต์ภายในประเทศยังมีแนวโน้มจะเติบโตขึ้นในช่วงปี 2560 เนื่องจากตลาดส่งออกได้มีการขยายสู่ภูมิภาคอาเซียนตามแผนการส่งออกรถอีโคคาร์ จากเงื่อนไขการขอรับการส่งเสริมการลงทุนจาก BOI ประกอบกับภาวะเศรษฐกิจโลกจะดีขึ้น ดังนั้น หากนํายางพาราธรรมชาติไปผลิตล้อยางที่มีส่วนผสมของยางพาราเพิ่มขึ้น จะสามารถสร้างรายได้ให้กับประเทศ และยังเป็นการส่งออกวัตถุดิบยางประเภทต่าง ๆ เพื่อเข้าสู่อุตสาหกรรมอีกด้วย
ดร. ธีธัช สุขสะอาด ผู้ว่าการยางแห่งประเทศไทย กล่าวว่า จากการที่ธุรกิจยานยนต์เป็นธุรกิจที่ใช้วัตถุดิบจากยางพาราเป็นจํานวนมาก และในช่วง 2 ปีที่ผ่านมา ไทยมีผลผลิตยางถึง 4.47 ล้านตัน สามารถนําไปใช้ภายในประเทศประมาณ 0.6 ล้านตัน คิดเป็นร้อยละ 13.42 ของผลผลิตทั้งหมด และยางส่วนใหญ่ถูกใช้ในการผลิตยางพาหนะ 0.34 ล้านตัน คิดเป็นร้อยละ 56.48 ของปริมาณยางทั้งหมด กยท. จึงร่วมมือ บ.ดีสโตน ผลักดันการแปรรูปใช้ยางในประเทศเพื่อนํายางพารามาผลิตล้อยางรถยนต์ ในโครงการยางล้อประชารัฐ ภายใต้แบรนด์ TH-TYRE ซึ่งในปัจจุบันยางที่ใช้ในการผลิตล้อยางทั่วไปเป็นยางพาราธรรมชาติ 10 % แต่ยางในโครงการยางล้อประชารัฐ หรือ TH-TYRE จะใช้ยางพาราธรรมชาติประมาณ 45 % โดย TH-TYRE จะผลิตล้อยางที่สามารถรองรับความต้องการของผู้ใช้ยานพาหนะ 2 ประเภท ประกอบด้วย 1. ยางล้อรถมอเตอร์ไซค์ 2. ยางล้อรถรถยนต์ (แท็กซี่ รถตู้ รถกระบะ) สิ่งสําคัญคือ ผู้บริโภคจะได้ใช้ล้อยางที่มีคุณภาพตามมาตรฐานสากล (ISO) และผ่านมาตรฐานผลิตภัณฑ์อุตสาหกรรม (มอก.) อีกทั้งยังมีความยืดหยุ่น คงทน และใช้งานได้ยาวนาน ที่สําคัญคือราคาถูกกว่าท้องตลาดทั่วไปถึง 20-30 % นอกจากนั้นยังดีต่อเกษตรกรและยังเป็นการนําเอายางพารามาใช้ให้เกิดประโยชน์ในประเทศเพิ่มมากขึ้น
ทั้งนี้ ผู้ที่สนใจล้อยางแบรนด์ TH-TYRE สามารถติดต่อสอบถามได้ที่ กยท. ทุกสาขาทั่วประเทศ และ ตัวแทนจําหน่ายยางดีสโตนกว่า 400 สาขาทั่วประเทศ โดย TH-TYRE จะพร้อมวางจําหน่ายในเดือนเมษายนนี้
จึงอยากเชิญชวนให้คนไทยสนับสนุนเกษตรกรไทย ใช้สินค้าไทย เพื่อให้อุตสาหกรรมไทยก้าวหน้าต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai